Mo Ibrahim

Mohamed «Mo» Ibrahim (født 3. mai 1946 i Sudan) er en britisk forretningsmann i telekommunikasjonsbransjen. Han etablerte firmaet Celtel, som har stått bak utbygging av mobiltelefonnett i land i Afrika.«Mo Ibrahim», New Statesman, 17. oktober 2005. 

Ibrahim er utdannet ved Universitetet i Alexandria i Egypt og tok i 1981 doktorgrad ved University of Birmingham i Storbritannia. Han arbeidet en tid for British Telecom før han etablerte konsulentfirmaet Mobile Systems International. Da han i 2000 solgte firmaet satset han på mobiloperatøren Celtel, som opererer i afrikanske land.«The Dictator Index», The New Yorker, 7. mars 2011.

Ibrahim er opptatt av godt styresett i Afrika. Han har etablert Mo Ibrahim Foundation og Mo Ibrahim-prisen. Ibrahim har forpliktet seg til The Giving Pledge, å gi bort halvparten av sin formue til veldedige formål.

 Referanser 

 Eksterne lenker 


Kategori:Britiske forretningsfolk
Kategori:Sudanere
Kategori:Personer etter føde- eller oppvekststed i Sudan
Kategori:Personer fra Alexandria
Kategori:Fødsler i 1946